open-index/open-wikipedia-markdown huggingface dataset:
Richard Basehart

**John Richard Basehart** (31. elokuuta 1914 Zanesville, Ohio &ndash; 17. syyskuuta 1984 Los Angeles, Kalifornia) oli yhdysvaltalainen näyttelijä. Hän alkoi näytellä pieniä rooleja teatterissa 13-vuotiaana. Vuonna 1932 Basehart liittyi Wright Players Stock Company -näyttelijäseurueeseen ja työskenteli samalla lehtimiehenä syntymäkaupungissaan Zanesvillessa. 1930-luvun puolessavälissä Baseheart siirtyi pennsylvanialaiseen Hedgerow Theateriin, jossa hän näytteli viiden vuoden ajan, kunnes vuosikymmenen lopussa hän muutti New Yorkiin tavoitteenaan ura Broadwaylla. Basehart avioitui 1940-luvun alussa näyttelijä Stephanie Kleinin kanssa. 

Baseheartin ensimmäinen elokuva oli vuonna 1947 valmistunut trilleri *[[Repeat Performance (elokuva)|Repeat Performance]]*. Baseheartin puoliso kuoli äkillisesti aivokasvaimeen elokuvan *[[14 tuntia]]* kuvausten aikana. Vuonna 1951 Baseheart meni naimisiin italialaisen näyttelijä Valentina Cortesen kanssa. 1950-luvulla asui ja näytteli pääasiassa Euroopassa, esiintyen kuitenkin satunnaisesti myös Hollywood-elokuvissa. Baseheartin Euroopassa tekemiin elokuviin kuuluu muun muassa Federico Fellinin ohjaama *[[La Strada]]*. Vuonna 1960 hän palasi takaisin Yhdysvaltoihin ja samaan aikaan erosi vaimostaan. Baseheart otti vuonna 1964 vastaan amiraali Harriman Nelsonin roolin televisiosarjassa *Voyage to the Bottom of the Sea*. Hän palasi teatteriin sarjan päätyttyä neljä vuotta myöhemmin, esiintyen sivussa elokuvissa ja televisiossa. Televisiossa hän vieraili muun muassa sarjoissa *[[Columbo]]* ja *[[Ritari Ässä (vuoden 1982 televisiosarja)|Ritari Ässä]]*. Baseheartin viimeiseksi julkiseksi esiintymiseksi jäi Los Angelesin kesäolympialaisten päättäjäisten kuuluttajana toimiminen vuonna 1984. Basehart on saanut tähden Hollywood Walk of Famelle.

## Osittainen filmografia
* *[[Repeat Performance (elokuva)|Repeat Performance]]* (1947)
* *[[14 tuntia]]* (*Fourteen Hours*, 1951)
* *[[Titanic (vuoden 1953 elokuva)|Titanic]]* (*Titanic*, 1953)
* *[[La Strada – Tie]]* (*La Strada*, 1954)
* *[[Moby Dick – valkoinen valas]]* (*Moby Dick*, 1956)
* *[[Tervetuloa, Mr. Chance!]]* (*Being There*, 1979)

## Lähteet

## Aiheesta muualla

*
Matti Rantanen (ralliautoilija)

**Matti Rantanen** (s. 13. helmikuuta 1981 Lammi) on suomalainen ralliautoilija. Ralliuransa hän aloitti vuonna 2003 ja voitti pienen n-ryhmän Suomen mestaruuden Honda Civic Type R:llä vuonna 2006. Samana vuonna Rantanen sai huomiota voittamalla Suomen MM-rallin yhteydessä pienen n-ryhmän ja sijoittui JWRC luokassa kolmanneksi. Seuraavana vuonna hän siirtyi isoon N-ryhmään.

Hyvien suoritusten myötä Rantanen valittiin AKK:n rallivalmennusryhmään, jota veti Risto Mannisenmäki.

Rantanen ajoi vuonna 2008 Suomen MM-rallissa yksityiskuljettajana vuoden 2006 Ford Focus WRC:llä seitsemänneksi ja seuraavana vuonna viidenneksi. Rantanen on rakentanut kansainvälistä uraansa kilpailemalla mm. Englannissa.
Vuoden 2011 Suomen MM-ralliin Rantanen osallistui jälleen yksityiskuljettajana, tällä kertaa Minin WRC-autolla, mutta joutui keskeyttämään toisella erikoiskokeella ulosajoon.

## Rallin MM-sarjan tulokset
()

## Lähteet

## Aiheesta muualla
*Viralliset sivut
Tornion vaakuna

**Tornion vaakuna** on Tornion kaupungin heraldinen tunnus. Vaakunan selitys kuuluu ”hopeakentässä punainen kirkontorni, jonka katto keski- ja kulmahuippuineen sekä ovi-, ikkuna- ja ampuma-aukot ovat siniset.” 

Aihe on kaupungille jo vuonna 1621 kaupungin perustamisasiakirjassa vahvistetun sinetin mukainen. Sinetin aiheen on tulkittu kuvaavan kaupungin ja sille nimensä antaneen Torniojoen nimeä, vaikkakin nykytutkimuksen valossa nimet viittaavat vanhaan keihästä tarkoittavaan hämäläiseen sanaan. Vaakunan nykyiset värit vakiintuivat käyttöön 1800-luvulla. Venäläinen heraldikko Bernhard von Köhne ehdotti vuonna 1861 Torniolle vaakunaa, jossa tornin kulmahuiput oli korvattu mustilla heraldisilla delfiineillä. Ehdotusta ei koskaan otettu käyttöön.

Vaakunan nykyisen mallin on suunnitellut Olof Eriksson, ja Tornion kaupunginvaltuusto hyväksyi sen kokouksessaan 28. maaliskuuta 1958. Sisäasiainministeriö vahvisti vaakunan käyttöön 12. kesäkuuta samana vuonna.

## Galleria

Tiedosto:Tornio.sinetti.jpg|Tornion vuoden 1621 sinetti.
Tiedosto:Dahlberg Torne.png|Tornion vaakuna Erik Dalhbergin vuoden 1701 teoksesta *[[Suecia antiqua et hodierna]]*.
Tiedosto:1018 of 'Försök till beskrifning öfver Sveriges städer i historiskt, topografiskt och statistiskt hänseende, efter de bästa tryckta källor samt med många tillägg' (11022506905).jpg|Tornion vaakuna T. G. Rudbeckin teoksessa *Försök till beskrifning öfver Sveriges städer* vuodelta 1855.
Tiedosto:Von Koehne Tornio 2.jpg|Von Köhnen luonnos Tornion vaakunasta vuodelta 1861.
Tiedosto:Von Koehne Tornio.jpg|Von Köhnen hylätty ehdotus Tornion vaakunaksi. Kolkka viittaa kaupungin sijaintiin Oulun läänissä.
Tiedosto:Tornio.vaakuna.1892.jpg|Tornion vaakuna heraldikko George Granfeltin piirtämänä vuodelta 1892.
Tiedosto:Presidentinlinna Tornion vaakuna.jpg|Tornion vaakuna Presidentinlinnan Goottilaisessa salissa.


## Lähteet
* 
* 
* 

## Aiheesta muualla
;Kirjallisuutta venäjäksi
* Бойко Дм. А. *Геральдика Великого Княжества Финляндского*. – Запорожье, 2013.
Shropshire (täsmennyssivu)

**Shropshire** tarkoittaa muun muassa seuraavia:

*Shropshire, kreivikunta Englannin länsirannikolla
*HMS Shropshire, Britannian kuninkaallisen laivaston risteilijä
*HMAS Shropshire, Australian laivaston risteilijä
*Shropshire, lammasrotu

*
Jungfraun–Aletschin alppialue

**Jungfraun–Aletschin alppialue**, virallisesti  ja  () on Unescon maailmanperintökohde Sveitsissä, Bernin Alpeilla. Alueen nimi oli aiemmin Jungfrau-Aletsch-Bietschhorn.

Alueen pinta-ala on 824 km². Se sijaitsee kaikkiaan 26 kunnan alueella, Bernin ja Wallisin kantoneissa, Brigin ja Interlakenin välisellä vuoristo- ja jäätikköalueella. Merkittävimpiä vuoria alueella ovat Jungfrau, Eiger, Mönch ja Bietschhorn. Alueen isoja jäätiköitä ovat Aletschjäätikkö ja Konkordiaplatz.

## Maantiede
82&nbsp;400 hehtaarin kokoinen maailmanperintökohteen alue pitää sisällään erinomaisen esimerkin korkeiden Alppien ylänköjen geologisista muodostumista. Alue pitää sisällään myös koko vuoriston eniten jäätiköityneen osan sekä Euraasian suurimman jäätikön.

Keskeisen osan alueen maisemaa muodostavat Bernin Alpit. Alueen ja koko Bernin Alppien korkein vuori on Finsteraarhorn (4&nbsp;274&nbsp;m). Tämän lisäksi alueella on kahdeksan muuta huippua, jotka ylittävät 4&nbsp;000 metrin korkeuden merenpinnan tasosta mitattuna. Yhdeksän alueen korkeinta vuorta ovat:
*Finsteraarhorn (4&nbsp;274&nbsp;m)
*Aletschhorn (4&nbsp;193&nbsp;m)
*Jungfrau (4&nbsp;158&nbsp;m)
*Mönch (4&nbsp;107&nbsp;m)
*Schreckhorn (4&nbsp;078&nbsp;m)
*Gross Fiescherhorn (4&nbsp;049&nbsp;m)
*Grünhorn (4&nbsp;043&nbsp;m)
*Lauteraarhorn (4&nbsp;042&nbsp;m)
*Hinter Fiescherhorn (4&nbsp;025&nbsp;m)

## Alueen vaikutus kulttuurissa

Ympäristön vuoristoiset ja kontrastikkaat maisemat ovat olleet tärkeässä roolissa eurooppalaisessa taiteessa sekä innoittaneet vuorikiipeilijöitä. Maisemat ovat niin ikään olleet keskeisessä roolissa alppiturismissa houkutellen alueelle matkailijoita niin talvisin kuin kesäisin.

## Lähteet

* 
* 

## Aiheesta muualla
* Sveitsin maailmanperintökohteet
* Jungfrau-Aletschin sivut
Kannisto

**Kannisto** voi tarkoittaa seuraavia asioita:

## Paikat
*Kannisto, kylä Halikossa
*Kannisto, kylä Halsualla
*Kannisto, kylä Hämeenlinnassa
*Kannisto, kaupunginosa Keravalla
*Kannisto, kaupunginosa Nokialla
*Kannisto, kylä Punkalaitumella
*Kannisto, pientaloalue Kivistön kaupunginosassa Vantaalla

## Henkilöt
*Aino Kannisto (s. 1973), valokuvataiteilija
*Anshelm Kannisto (vuoteen 1906 *Käck*, 1876–1930), kansanedustaja (SDP)
*Artturi Kannisto (1874–1943), kielentutkija ja oikeakielisyysmies
*Heikki Kannisto (vuoteen 1906 *Henrik Candelin*, 1898–1957), juristi, poliitikko ja ministeri (Kansallinen Edistyspuolue)
*Jouni ”Tane” Kannisto (s. 1962), jazzmuusikko, soitinkorjaaja ja musiikkipedagogi
*Jouni Kannisto (s. 1977), tenori
*Mika Kannisto (s. 1969), jääkiekkoilija
*Sanna Kannisto (s. 1974), valokuvataiteilija
*Santeri Kannisto (s. 1970), kirjailija ja ohjelmistoyrittäjä
*Timo Kannisto (1940–2018), arkkitehti
*Tuomas Kannisto, säveltäjä, sanoittaja ja basisti
*Tuulikki Kannisto (o.s. *Haro*, 1941–2017), ammattiyhdistysjohtaja
*Väinö Kannisto (1897–1971), valokuvaaja
*Väinö Kannisto (1916–2002), väestötieteilijä, Artturi Kanniston poika

## Muita merkityksiä
* Kanniston leipomo, Helsingissä toimiva leipomoyritys
Sirius (täsmennyssivu)

**Sirius** tarkoittaa muun muassa seuraavia:

*Sirius, tähtitaivaan kirkkain tähti, Ison koiran tähdistössä
*Jyväskylän Sirius, Jyväskylän seuduilla toimiva tähtitieteellinen yhdistys 
*Sirius, kerrostalo Helsingissä, Fabianinkatu 4 / Pohjoinen Makasiinikatu 7
*Sirius, Pohjoismaihin ja Suomeen digitelevisiolähetyksiä välittävä satelliitti
*Sirius Satellite Radio, yhdysvaltalainen satelliittiradiopalveluntarjoaja
*Sirius B, Therionin albumi
*Sirius Musta eli Anturajalka, Harry Potter -kirjoissa esiintyvä henkilöhahmo
*Sirius Passet, kambrikautinen fossiiliesiintymä
*IK Sirius, uppsalalainen urheiluseura
*Sirius, yksi Ginga Densetsu Weed: Orionin mangahahmoista
*Gekkan Shōnen Sirius, japanilainen mangalehti
* Sirius 1, Chuck Peddlen suunnittelema mikrotietokone
*Sirius, brittiläisen rockyhtye The Alan Parsons Projectin kappale vuodelta 1982.

## Aluksia
*HMAS Sirius, Australian kuninkaallisen laivaston tukilaiva
*S/S Sirius, ruotsalainen rahtilaiva, joka ajoi 1944 Säpin saaren lähistöllä navigointivirheen vuoksi karille
* NRP Sirius (P1154), Portugalin laivaston Bellatrix-luokan partioalus
;Britannian kuninkaallinen laivasto
* HMS Sirius (1786), kuudennen luokan aluks
* HMS Sirius (1797), 36-tykkinen viidennen luokan alus
* HMS Sirius (1813), Lively-luokan viidennen luokan alus
* HMS Sirius (1868), Eclipse-luokan potkurikorvetti
* HMS Sirius (1892), Apollo-luokan panssarikansiristeilijä
* HMS Sirius (82), Dido-luokan ilmatorjuntaristeilijä
* HMS Sirius (F40), Leander-luokan fregatti
;Ruotsin merivoimat
* HMS Sirius (1903), Spica-luokan 1. luokan torpedovene
* HMS Sirius (T122), Spica-luokan torpedovene.
Khorāsān-e Junoubi

**Khorāsān-e Junoubi** () eli **Etelä-Khorasan**  on yksi Iranin 31 provinssista. Se sijaitsee maan itäosassa ja sen rajanaapureita ovat etelässä Sistan ja Balutšistan sekä Kermān, lännessä Yazd, pohjoisessa Khorāsān-e Razavi ja idässä Afganistan.

Etelä-Khorasanin väkiluku oli vuoden 2011 väestönlaskennassa 662&nbsp;534 (0,88 % Iranin väestöstä 2011), mikä muodostui 183&nbsp;568 ruokakunnasta. Kaupunkilaisia asukkaista oli 371&nbsp;054 ja maaseutuväkeä 291&nbsp;435; lisäksi 45 ihmisellä ei ollut pysyvää kotipaikkaa. Provinssin hallintokeskus on 178&nbsp;020 asukkaan Bīrjand (2011).  Se sijaitsee linnuntietä noin 790 kilometriä pääkaupunki Teheranista itäkaakkoon; Afganistanin raja sijaitsee Birjandista noin 130 kilometriä itään.

Etelä-Khorasan kuuluu Khorāsān-e Shomalin (Pohjois-Khorasan) ja Khorāsān-e Razavin ohella provinsseihin, jotka syntyivät entisen Khorāsānin provinssin jaon yhteydessä vuonna 2004. Iranin Khorāsānin provinssi kattoi kuitenkin vain pienen osan historiallisesta Khorasanin alueesta Keski-Aasiassa.

Provinssi on pinta-alaltaan (150&nbsp;797 km2) Iranin kolmanneksi laajin. Etelä-Khorasan kattaa 9,26 prosenttia Iranin maapinta-alasta. Provinssissa oli alkuvuonna 2013 yhteensä yksitoista (11) aliprovinssitason hallintoaluetta (šahrestan), jotka jakautuivat 25 piirikuntaan (bakhsh). Näissä oli 28 kaupunkia ja 61 alimman aluehallinnollisen tason maaseutupiiriä (dehestan, kyläyhteisö ympäristöineen).

Aliprovinssitason jako oli seuraava:

* **[[Birjand]]** 
* Boshroye
* Darmiyan 
* Ferdows
* Khosaf
* Nahbandan
* Qayenat 
* Sarayan 
* Sarbisheh 
* Tabas
* Zeerkooh

## Lähteet

## Aiheesta muualla

* Khorasan: Behind the Mysterious Name of the Newest Terrorist Threat (25.9.2014)  (time.com)
Saint Vincent (täsmennyssivu)

**St. Vincent** ja **Saint Vincent** tarkoittavat muun muassa seuraavia:

*Saint Vincent, saari Karibianmerellä
*Saint Vincent, paikkakunta Yhdysvaltojen Kaliforniassa
*Saint Vincent ja Grenadiinit, saarivaltio Karibianmerellä
*Cabo de São Vicenten taistelu (1797), Ranskan vallankumoussotiin kuuluva taistelu
*Saint-Vincent-de-Salers, kunta Ranskassa Cantalin departementissa
*Saint Vincent Land So Beautiful, Saint Vincent ja Grenadiinien kansallislaulu
*St. Vincent (artisti), yhdysvaltalainen indie-pop -artisti
*St. Vincent, Theodore Melfin elokuva vuodelta 2014
;Britannian kuninkaallinen laivasto
* HMS St. Vincent (1692), 8-tykkinen alus
* HMS St. Vincent (1780), 14-tykkinen sluuppi
* HMS St. Vincent (1815), 120-tykkinen ensimmäisen luokan linjalaiva
* HMS St. Vincent (1908), St. Vincent-luokan taistelulaiva
*HMS St. Vincent (tukikohta, 1927) Gosportin nuorisokoulutuskeskus 1927-1966
*HMS St. Vincent (tukikohta, 1983) Lontoon reserviläiskeskus
*HMS St. Vincent (tukikohta, 1992) laivaston viestikeskus Whitehallissa 1992-1998

## Katso myös
*Pyhä Vincentius
Monica Hübner

**Monica Hübner** (s. 10. huhtikuuta 1990) on saksalainen alppihiihtäjä. Hübnerin ensimmäinen kilpailu alppihiihdon maailmancupissa oli Garmisch-Partenkirchenin supersuurpujottelussa 1. helmikuuta 2009. Ensimmäisen pistesijansa hän saavutti seuraavassa kilpailussaan Levin pujottelussa marraskuussa 2010 oltuaan lopputuloksissa 23:s. Se on myös toistaiseksi hänen paras sijoituksensa maailmancupissa.

## Lähteet

## Aiheesta muualla
*Monica Hübnerin kotisivut
Skate

**Skate** voi tarkoittaa seuraavia:

* Skate, videopeli
* Skate, pelisarja
* Skate, Silk Sonicin kappale vuodelta 2021
* S.K.A.T.E. on rullalautailemalla pelattava kahden pelaajan peli
* Bill Skate (1953–2006), papuauusiguinealainen poliitikko
;Britannian kuninkaallinen laivasto
* HMS Skate (1895), Sturgeon-luokan torpedovenehävittäjä
* HMS Skate (H39), Amitaliteetin R-luokan hävittäjä.
Spenser

**Spenser** tarkoittaa muun muassa seuraavia:

* HMS Spenser, Britannian Kuninkaallisen laivaston Shakespeare-luokan laivueenjohtaja
* Edmund Spenser (1553–1599),  englantilainen runoilija
* Palatsintietäjä Spenser katso Luettelo Pokémon-sarjan rintamapäälliköistä

## Katso myös
* Spencer
Stephen Kingin Desperation

**Stephen Kingin Desperation** () on vuonna 2006 ensi-iltansa saanut Mick Garrisin ohjaama yhdysvaltalainen televisioelokuva. Elokuva perustuu Stephen Kingin kauhuromaaniin *[[Epätoivon kaupunki]]*. King on toiminut myös elokuvan käsikirjoittajana ja tuottajana.

## Juoni

Peter ja Mary Jackson matkustavat autiomaassa autolla ja joutuvat poliisin pysäyttämäksi. Pariskunnan tietämättä heidän takakontistaan löytyy huumausainetta, minkä perusteella poliisi Collie Entragian pidättää heidät ja kuljettaa autioituneeseen Desperationin kaupunkiin. He huomaavat jonkin olevan pahasti vialla, kun kaupungista löytyy asukkaiden kuolleita ruumiita. Poliisi tappaa Peterin ja sulkee Maryn muiden vangittujen matkalaisten kanssa putkaan ja jättää vangit kojootin vartioimaksi. Kirjailija Johnny Marinville onnistuu ottamaan yhteyttä ystäväänsä Steve Amesiin, joka sattuu myös kulkemaan autiomaan halki rekallaan. Vangittujen toivo riippuu Stevestä, sillä he ovat vaarassa joutua tekemisiin pahan voiman kanssa, joka on lähtöisin kaupungin lähellä sijaitsevasta hylätystä kaivoksesta.

## Näyttelijät
Harri Ylönen (elokuvaleikkaaja)

**Harri Ylönen** (s. 2. heinäkuuta 1975) on suomalainen elokuvaleikkaaja. Hän saanut parhaan leikkauksen Jussi-palkinnon vuoden 2008 elokuvasta *[[Tummien perhosten koti (elokuva)|Tummien perhosten koti]]*.

Muita Ylösen leikkaamia elokuvia ovat muun muassa *[[Tyttö sinä olet tähti]]*, *[[Napapiirin sankarit]], [[Tolkien (elokuva)|Tolkien]]*  ja *[[Pussikaljaelokuva]]*. Erityisesti elokuvaohjaajat Dome Karukoski ja Juha Wuolijoki ovat usein käyttäneet Ylösen osaamista elokuvissaan. 

## Lähteet
* 

### Viitteet

## Aiheesta muualla
*
Aktiv

**Aktiv** oli ruotsalainen Aktiv Maskin Östersund AB:n omistama tuotemerkki. Yritys on valmistanut maatalouskoneita ja telakulkuvälineitä. Yritys myi maatalouskoneliiketoiminnan vuonna 1980 Electoluxille ja keskittyi telamoottoriajoneuvojen valmistukseen. Yritys lopetti toimintansa 1991.

Yritys valmisti 1957-1982 Snow Trac maastokulkuneuvoa, joka oli teloilla varustettu henkilöautomainen maastoajoneuvo. 1970 luvulla yritys alkoi valmistaa Sno-Tric merkkisiä moottorikelkkoja. 

Aktiv teki moottorikelkkoihin liittyvää yhteistyötä 80 luvulla Winhan kanssa. Aktiv kokosi myös Arctic-Catin Panther -mallia Rotax -moottorilla varustettuna. Myöhempi Alaska -malli perustui sekin Arctic-Cat Pantheriin.

## Moottorikelkat

**Sno-Tric Gul 73-
**Sno-Tric Röd 73-
**Sno-Tric Blå 75-
**Sno-Tric SC 4 74?-
**SC 20/2 75-
**Aktiv 600 75-
**[[Aktiv Grizzly]] 
**Aktiv Grizzly De Luxe 82-89
**Aktiv Grizzly XP 90-91
**Aktiv Panther
**[[Aktiv Karibo]]
**Aktiv Alaska

## Aiheesta muualla

* http://www.teolehtimaki.fi/files/aktiv%201973-1991.pdf Teo Lehtimäki Oy:n Aktiv-mainosten kollaasi (.PDF)
Aleksi Mäkelä (pesäpalloilija)

**Aleksi Mäkelä** (s. 15. joulukuuta 1982) on suomalainen uransa lopettanut pesäpalloilija, joka päätti uransa kauden 2012 jälkeen. Mäkelä voitti urallaan SM-kultaa kaudella 2007.

Mäkelä pelasi ensimmäiset ottelunsa Superpesiksessä kaudella 2001 kasvattajaseuransa Loimaan Palloilijoiden riveissä. Joukkue putosi seuraavaksi kaudeksi Ykköspesikseen. Mäkelä edusti seuraa kolmen vuoden ajan ennen siirtymistään Kankaanpään Mailaan. Kahden vuoden jälkeen Mäkelä siirtyi vuodeksi Köyliön Lalleihin, joka myös pelasi Ykköspesiksessä. Kauden jälkeen Mäkelä palasi Superpesikseen Hyvinkään Tahkon riveissä. Mäkelä edusti Tahkoa neljä vuotta, joiden aikana hän voitti kerran SM-kultaa (2007). Hän lopetti uransa kauden 2010 jälkeen ja siirtyi Turku-Pesikseen valmennusta kehittämään. Mäkelä mainitsi lopettamisensa syyksi pitkät matkat harjoituksiin Hyvinkäälle.

Mäkelä palasi Tahkon riveihin kaudella 2012 joukkueen pelaajan Topi Koistisen kuoltua Hyvinkään joukkoampumisessa. Hän tuli korvaamaan Tahkon pelaajapuutetta kahden muunkin pelaajan loukkaannuttua ampumakohtauksessa. Ennen paluutaan Superpesikseen Mäkelä oli pelannut Suomensarjaa Turussa. Hän lopetti lopullisesti kauden 2012 päätteeksi. Turussa asuvan Mäkelän ammatti on opettaja.

## Saavutukset
### Pelaajana
* 1 SM-kulta: 2007

## Lähteet
Viirutyranni

**Viirutyranni** (*Empidonomus varius*) on Etelä-Amerikassa tavattava tyranneihin kuuluva varpuslintu. Toisinaan liusketyranni (*Empidonomus aurantioatrocristatus*) luetaan kuuluvaksi sukuun *Griseotyrannus*, jolloin viirutyranni on sukunsa ainoa laji.

## Koko ja ulkonäkö
Kooltaan viirutyranni on 18&ndash;19&nbsp;cm. Selästä laji on harmahtavan ruskea, ja selässä on myös viiruja. Pää on ruskea lukuun ottamatta valkoisia silmäkulma- ja viiksijuovia. Linnun yläperä on väriltään ruosteen ruskea. Vatsa on valkoinen, ja siinä on tummia pystyraitoja. Viirutyrannin alalajeista *E. v. rufinus* on hieman nimialalajia pienempi, ja viiruja on pienemmällä alueella. Ulkonäöltään viirutyranni muistuttaa viiruväijyä (*Myiodynastes maculatus*) ja marjatyrannia (*Legatus leucophaius*), mutta eroaa niistä kokonsa ja selkänsä värityksen perusteella.

## Levinneisyys ja elinympäristö
Viirutyrannia tavataan Etelä-Amerikasta Andien itäpuolelta Venezuelasta etelään Argentiinan pohjoisosiin saakka. Nimialalaji on pitkän matkan muuttaja ja muuttaa talveksi Bolivian ja Brasilian eteläosista Etelä-Amerikan pohjoisosiin ja Trinidad ja Tobagoon. Muuttomatkoillaan se joskus harhautuu, ja lintu on tavattu Mainesta, Torontosta ja Tennesseestä. Linnun elinympäristöä ovat metsien latvuskerrokset ja pensaikkoiset metsien reunamaat, aukiot ja savannit. Viirutyrannin elinympäristöt sijaitsevat yleensä alle 1&nbsp;200 metrin korkeudella merenpinnasta.

Viirutyrannit syövät hyönteisiä ja marjoja. Ravintonsa se pyydystää ilmasta tai puiden lehvästöstä.

## Lähteet
Princetonin taistelu

**Princetonin taistelu** oli yksi Yhdysvaltain vapaussodan taisteluista. Se käytiin 3. tammikuuta 1777 brittien ja amerikkalaisten välillä Princetonissa, New Jerseyssä. Taistelu päättyi amerikkalaisten voittoon.

Taistelupaikalla sijaitsee nykyisin Princeton Battlefield State Park.

## Lähteet
Rakettijengi

**Rakettijengi** (*Rocket Power*) on yhdysvaltalainen animaatiosarja jota esitettiin Nickelodeonilla ensimmäisen kerran 16. elokuuta 1999, ja viimeinen jakso oli 15. elokuuta 2006. Sarja kertoo neljästä ystävyksestä Oswald ”Otto” Raketista, Regina ”Reggie” Raketista, Maurice ”Twister” Rodriguezista ja Sam ”Nössö” Dullardista, jotka rullalautailevat, pelaavat katukiekkoa ja surffailevat. Suomessa sarjaa on esittänyt MTV3-kanava.

## Ääninäyttelijät
### Suomenkieliset
Stronghold

**Stronghold** tarkoittaa muun muassa seuraavia:

* Stronghold, Magnumin albumi
* Stronghold, Summoningin albumi
* Stronghold-pelisarja: 
** , linnanrakentelupeli
** Stronghold, strategiapeli
* HMS ''Stronghold'', Britannian Kuninkaallisen laivaston hävittäjä
* Stronghold, Pfizerin eläinlääkevalmiste.
Fabio Pasini

**Fabio Pasini** (s. 23. elokuuta 1980 Gazzaniga) on italialainen maastohiihtäjä.

Pasini kilpaili maailmancupissa ensimmäisen kerran 1. helmikuuta 2001 Asiagon vapaan hiihtotavan sprintissä. Ensimmäisen kerran hän pääsi maailmancupin pisteille 12. maaliskuuta 2004 oltuaan 28:s Pragelaton vapaan hiihtotavan sprinttikilpailussa. Parhaan sijoituksensa hän on saavuttanut Düsseldorfin vapaan hiihtotavan sprintissä joulukuussa 2008 oltuaan kolmas. Kaudella 2008–2009 hän sijoittui toiseksi Whistler Olympic Parkin parisprintissä ja kaudella 2009–2010 toiseksi Rybinskin parisprintissä. Kaudella 2010–2011 Pasini sijoittui kolmanneksi Düsseldorfin parisprintissä David Hoferin kanssa.

Vancouverin olympialaisissa 2010 Pasini oli perinteisen hiihtotavan sprintissä 24:s. MM-hiihdoissa 2005 Pasini oli perinteisen sprintissä 23:s, MM-hiihdoissa 2009 vapaan sprintin 17:s ja MM-kilpailuissa 2013 perinteisen sprintissä kymmenes.

## Lähteet
Donnerin uudisraivaajajoukko

**Donnerin uudisraivaajajoukko** (engl. *Donner Party*) oli ryhmä amerikkalaisia uudisraivaajia matkalla Kaliforniaan härkävankkureilla. Useiden ongelmien vuoksi myöhästynyt matka johti ryhmän juuttumiseen Sierra Nevadaan talveksi 1846–1847, ja osa ryhmäläisistä joutui turvautumaan kannibalismiin selviytyäkseen. He söivät muita nälkään kuolleita ryhmäläisiä kaiken karjan lopulta kuoltua.

Matka länteen kesti yleensä neljästä kuuteen kuukautta, mutta Donnerin ryhmä yritti käyttää uutta, Hastingsin oikotieksi kutsuttua reittiä, joka vei Utahin Wasatch-vuorten yli ja Salt Laken autiomaan läpi. Vaikeakulkuinen maasto Humbolt-joen varrella Nevadassa johti erimielisyyksiin ja verotti ryhmän karjaa ja vankkureita.

Marraskuun alussa 1846 siirtolaiset pääsivät Sierra Nevadaan, jossa he juuttuivat aikaisen ja voimakkaan lumisateen vuoksi lähelle Truckeejärveä (nykyisin Donnerjärvi) ja keskelle korkeita vuoria. Marraskuun puolivälissä ruokavarastot kävivät vähiin ja osa ryhmäläisistä lähti jalan hakemaan apua. Kaliforniasta saapunut apujoukko yritti päästä Donnerin ryhmän luokse muttei saavuttanut tätä ennen helmikuuta 1847. Lopulta ryhmän 87:stä jäsenestä 48 pääsi hengissä Kaliforniaan.

Historioitsijat ovat kuvailleet tapausta yhtenä Kalifornian historian suurimmista tragedioista.
## Lähteet
*
Kwangmyŏngsŏng-2

**Kwangmyŏngsŏng-2** ( eli Kirkas tähti 2) oli Korean demokraattisen kansantasavallan 5. huhtikuuta 2009 Unha-kantoraketilla Musudan-rin avaruuskeskuksesta laukaisema piensatelliitti . 

Pohjois-Korea ilmoitti tämän laukaisun onnistuneen, mutta Yhdysvallat ja sitä lähellä olevat maat kuten Etelä-Korea ja Japani kiistivät laukaisun onnistumisen. Myöhemmin Japani on tunnustanut löytäneensä raketin osia, mutta paljon kauempaa (3000 km laukaisupaikasta) kuin raketin 1. vaihe normaalisti putoaa. Ylempien vaiheiden ja satelliitin pudotessa mereen jäljelle jää yleensä vaikeasti havaittavia määriä romua.   Koska lännen ja Pohjois-Korean välillä on ollut vuosikymmeniä kireä suhde, johon liittyy propagandasodan omaisia piirteitä, kummankaan osapuolen väite ei välttämättä ole totta. Venäjän avaruusjärjestö on ilmoittanut, ettei havaintoja Pohjois-Korean satelliitista ole tehty.  Tämä merkinnee sitä, että matalalle maan kiertoradalle (radan piti olla yli 490 km korkea) laukaistu satelliitti ei ole saavuttanut lainkaan kiertorataa tai saavutettu kiertorata on ollut niin matala, että satelliitin rata on supistunut hyvin nopeasti ja satelliitti on pudonnut ilmakehään. Länsimaat ilmaisivat huolensa Pohjois-Korean kantoraketin nostokyvystä  päätellen Pohjois-Korean pyrkivän rakentamaan mannertenvälisen ballistisen ohjuksen , joka uhkakuva johti mm. siihen, että Japani alkoi rakentaa omaa ohjuspuolustusjärjestelmää ja YK tuomitsi laukaisun, koska YK on kieltänyt Pohjois-Korealta ohjustekniikan resoluutiollaan 1718.. Korean demokraattinen kansantasavalta liittyi YK:n ulkoavaruussopimukseen ja avaruuslaitteiden rekisteröintisopimukseen 12. maaliskuuta 2009  ja ilmoitti tulevasta laukaisustaan ICAOlle ja IMOlle. 

Kwangmyŏngsŏng-2 oli kokeellinen tietoliikennesatelliitti.  Pohjois-Korean mukaan satelliitin rata oli 490 km x 1426 km. Sen inklinaatio oli 40,6 astetta. Satelliitin oli tarkoitus lähettää Kim Il-sungin ja Kim Jong-ilin lauluja taajuudella 470&nbsp;MHz. 

## Lähteet
Pakistanin maanjäristys 2008

**Pakistanin maanjäristys 2008** tapahtui Pakistanssa Balochistanin provinssissa 29. lokakuuta 2008. Järistyksen momenttimagnitudi oli 6,4. Ainakin 215 ihmistä menehtyi, satoja loukkaantui ja useita kyliä tuhoutui maanvyöryissä Ziaratin alueella. Episentrumi oli 60 kilometriä koilliseen Quettasta. Pakistanin asevoimat lähettivät hätäapua alueelle.

## Lähteet
The Crazy World of Arthur Brown

**The Crazy World of Arthur Brown** oli Arthur Brownin johtama brittiläinen rockyhtye, joka tunnetaan erityisesti hittikappaleestaan ”Fire”.  Yhtyeelle oli ominaista näyttävä esiintyminen – Brownin lavarekvisiittaan kuuluivat muun muassa värikkäät viitat, kasvomeikit ja liekehtivä kypärä.

## Historia
Yhtye perustettiin vuonna 1967. Nimen The Crazy World of Arthur Brown saaneeseen ryhmään kuuluivat Brownin lisäksi kosketinsoittaja Vincent Crane, basisti Nick Greenwood ja rumpali Drachen Theaker. Huomiota herättävä lavaesiintyminen johti levytyssopimukseen The Whon managerin Kit Lambertin omistaman Track Recordsin kanssa. Single ”Fire” muodostui seuraavana vuonna suureksi menestykseksi nousemalla listaykköseksi Britanniassa ja listakakkoseksi Yhdysvalloissa. Arthur Brown ja Vincent Crane kuitenkin haastettiin oikeuteen plagiarismisyytöksien vuoksi, ja oikeus määräsi kappaleen tekijätietoihin merkittävän myös Peter Kerin ja Michael Finesilverin nimet.

The Crazy World of Arthur Brown ei enää seuraavina vuosina saanut hittejä ja se hajosi vuonna 1970. Vincent Crane siirtyi perustamaan Atomic Rooster -yhtyettä yhdessä myöhemmin Crazy World of Arthur Browniin liittyneen Carl Palmerin kanssa. Arthur Brown puolestaan perusti yhtyeen Kingdom Come.

## Diskografia
### Albumit
* 
* 
*  
*  
*
*
*

### Livealbumit
*
*

### Singlet
* Devils Grip (1967)
* Fire (1968)
* Nightmare (1968)
* I Put a Spell on You (1968)

### Musiikkivideot
* The Formless Depths (2016)

## Lähteet
Street Fighter Alpha: The Animation

**Street Fighter Alpha: The Animation** () on vuonna 1999 julkaistu japanilainen anime-elokuva, joka perustuu Capcomin videopeliin ''Street Fighter Alpha''. Elokuvan on ohjannut Shigeyasu Yamauchi, käsikirjoittanut Reiko Yoshida ja tuottanut animestudio Group TAC. Elokuvan englanninkielisen käännöksen teki Manga Entertainment ja dubbauksen Animaze.

## Juoni

Ryu on tämän hetken Street Fighter mestari voitettuaan Sagatin, mutta alkaa kokemaan sisimmissään vaikeuksia, kun pimeä voima "Dark Hadou" yrittää päästä valloilleen. Sama voima joka valtasi hänen senseinsä veljen Akuman. Eräs salaperäinen nainen nimeltä Rose varoittaa häntä tulevasta. Samaan aikaan hänen luonaan tulevat käymään Ken ja pian myös nuori poika, Shun, joka väittää olevansa Ryun kauan kadoksissa ollut veli. Sillä välin hullu tiedemies haluaa saada Ryun "Dark Hadou" voiman itselleen ja järjestää turnauksen tätä varten.

## Äänirooleissa

## Aiheesta muualla

*  
* Anime News Network
Zaqatalan piirikunta

**Zaqatalan piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1348 neliökilometriä. Asukkaita on 118&nbsp;900 henkeä (vuonna 2010).
 
Zaqatalan piiri sijaitsee Azerbaidžanin tasavallan luoteisosassa Kaukasuksen pääharjanteen eteläpuolella. Se rajoittuu pohjoisessa Dagestaniin ja etelässä Georgiaan sekä lännessä ja idässä Azerbaidžanin Balakənin ja Qaxin piirikuntiin.

Piirin keskus on Zaqatalan kaupunki, josta on 445 kilometriä tasavallan pääkaupunkiin Bakuun. Toinen suurempi keskus on 
Əliabadin taajama. Kaikkiaan piiriin kuuluu 31 kuntaa. Kyliä on yhteensä 59. Kaupunkiväestön osuus on 26,3 % (vuonna 2010). Vuoden 2009 väestönlaskennan mukaan piirin asukkaista 68,1 % on azereja, 21,6 % avaareja ja 9,5 % tsahureja.

Seudun pääelinkeino on maatalous, joka on erikoistunut viljan ja tupakan viljelyyn sekä karjanhoitoon. Lisäksi viljellään teetä, perunaa, vihanneksia, hedelmiä ja rehukasveja. Teollisuus on keskittynyt maataloustuotteiden jalostukseen.

Piirin alueella sijaitsee osa vuonna 1929 perustetusta Zaqatalan luonnonpuistosta. Historiallisia nähtävyyksiä ovat Gözbaraxin, Halalin, Əliabadin ja Mosulin moskeijat, Kebeloban, Mazıxin, Carin, Paşan ja Axaxdərə vartiotornit sekä Pəriqalan luolalinnoitus Yuxarı Çardaxlarin kylän luona. Suosittu matkailukohde on historiallisen asunsa ja perinteensä säilyttänyt Carin kylä, jossa toimii kotiseutumuseo. Zaqatalan kaupungissa on vuonna 1830 rakennettu linnoitus, jossa panssarilaiva Potjomkinin kapinallista miehistöä pidettiin vangittuna. Zaqatalan kotiseutumuseossa on laaja keskiaikaisten käsikirjoitusten kokoelma.

Paikallislehtenä ilmestyy *Zaqatala*.

## Lähteet

## Aiheesta muualla
* Zaqatalan piirikunnan sivusto 
* Azerbaidjan: Territorial and administrative units , ,
Laacher See

**Laacher See** on kraatterijärvi ja mahdollisesti aktiivinen tulivuori Saksassa. Tämä vulkaaninen kraatteri sijaitsee noin 37 kilometriä Bonnista etelään.

Järven alla olevan magman aiheuttamaa hiilidioksidipurkausta, kuplimista (mofetti), voi jatkuvasti nähdä järven kaakkoisrannalla.

Daily Mail-lehti uutisoi vuonna 2012, että Laacher See olisi purkautumassa lähiaikoina. Vulkaanisiin ilmiöihin erikoistunut professori Erik Klemetti Denisonin yliopistosta kuitenkin tyrmäsi väitteen tuoreeltaan blogissaan perusteettomana.

## Kivikautiset purkaukset

Laacher Seen tulivuori purkautui kivikaudella jääkauden loppupuolella
noin 12900 kalenterivuotta sitten hävittäen läheltään Federmesser-kulttuuriin kuuluneen
myöhäispaleoliittisen Niederbieber-metsästäjaasutuksen.
Purkauksen voima oli VEI 6, mikä vasta Pinatubon vuoden 1991 purkausta. 
Seuraavan kerran tulivuori purkautui 11200 vuotta sitten.

## Lähteet

## Aiheesta muualla
Pystyuuni

**Pystyuuni** on tiilestä muurattu varaava tulisija. Uunissa on ruotsalaisten noin vuonna 1800 kehittämä sisussysteemi, jossa palokaasut nousevat ylös ja laskevat uunin sivuja alas poistuen piippuun alareunasta. Pystyuuni on melko taloudellinen uuni, sillä se pystyy sitomaan noin 80&nbsp;% puun sisältämästä energiasta (alempi lämpöarvo).

Peltikuorista lieriömäistä pystyuunia kutsutaan *pönttöuuniksi.* Myös pystykaakeliuuni on sisärakenteeltaan kuten pystyuuni.

## Lämmitys
Pystyuunia voidaan lämmittää korkeintaan kaksi kertaa päivässä, panoksen ollessa 5–10&nbsp;kg kuivaa puuta. Uuni alkaa luovuttaa lämpöä 1–3 tuntia lämmityksen aloituksesta ja jatkaa lämmönluovutusta uunin massasta ja rakenteesta riippuen 15–48 tuntia lämmityksestä.

Vanhoissa pystyuuneissa ei ole useinkaan arinaa, ja siksi uuniin jää varsinaisen palotapahtuman jälkeen isoja kekäleitä. Ongelmaa voi vähentää lisäämällä 2–5&nbsp;cm:n korkuisen irtoarinan uunin sisään tulipesän pohjan yläpuolelle.

## Pönttöuuni
Pönttöuuni on perinteinen varaava tulisija, joka on muurattu lieriömäisen peltikuoren sisään. Pönttöuuni yleistyi Suomessa 1900-luvun alkupuolelta kaakeliuunia halvempana ja nopeammin pystytettävänä vaihtoehtona. Rakenteensa johdosta pönttöuuni tunnetaan myös peltikuoriuunina. Perinteisesti pönttöuunissa poltetaan puuta, mutta niitä on myös muutettu sähkövastuksella lämpiäviksi.

## Lähteet
*Svensk Familjebok, artikkeli Kagelugn

### Viitteet
Adrian Scott

**Robert Adrian Scott** (6. helmikuuta 1912 Arlington, New Jersey – 25. joulukuuta 1973 Los Angeles, Kalifornia) oli yhdysvaltalainen elokuvakäsikirjoittaja ja -tuottaja. Ennen uraansa elokuvien parissa hän kirjoitti lehtiin. Scottin tuottamia elokuvia ovat muun muassa *[[Hyvästi, kaunokaiseni]]* (1944), *[[Kostaja (vuoden 1945 elokuva)|Kostaja]]* (1945) ja *[[Oikeutettu kosto]]* (1947).

Scott kutsuttiin 28. lokakuuta 1947 House Un-American Activities Committeen kuultavaksi vasemmistolaisista näkemyksistään, mutta hän kieltäytyi vastaamasta mihinkään esitetyistä kysymyksistä vedoten perustuslaillisiin oikeuksiinsa. Hän sai vuoden vankilatuomion ja 1&nbsp;000 dollarin sakot. Ollessaan Hollywoodin mustalla listalla Scott kirjoitti televisiosarjojen jaksoja salanimellä. Hän myös haastoi RKO Picturesin oikeuteen perusteettomasta irtisanomisesta, mutta lopulta Yhdysvaltain korkein oikeus hylkäsi haasteen. Scott kuoli keuhkosyöpään Los Angelesissa 1973.

## Lähteet
Kryogeeninen ajoaine

**Kryogeeninen ajoaine** koostuu nestemäisestä polttoaineesta ja hapettimesta. Ne ovat yleensä nesteytettyjä kaasuja, jotka voidaan varastoida nesteinä vain hyvin matalissa lämpötiloissa.  Yleisin tällainen ajoaine on polttoaineena toimivan nestevedyn ja hapettimena toimivan nestehapen (LOX, liquid oxygen) on yhdistelmä.

Joissakin rakettimoottoreissa kylmää polttoainetta käytetään suuttimen jäähdyttämiseen, ennen kuin se pumpataan polttokammioon. Eugen Sänger ehdotti ensimmäisenä tällaista järjestelmää 1940-luvulla.
Hormozgān

**Hormozgan** () on yksi Iranin 30 provinssista. Se sijaitsee maan eteläosassa rajautuen etelässä Omaninlahteen, lännessä Būšehrin provinssiin, pohjoisessa Fārsin ja Kermānin provinsseihin ja idässä Sistan ja Balutšistanin provinssiin. Provinssin pinta-ala on 70&nbsp;669 neliökilometriä ja sen asukasluku oli vuoden 2010 väestönlaskennassa noin 1&nbsp;558&nbsp;000. Provinssin pääkaupunki on noin 379&nbsp;000 asukkaan Bandar Abbas (2006), josta kehittyi Irakin–Iranin sodan aikana maan kaupallinen keskus. 

## Lähteet

## Aiheesta muualla
Vietnamin asevoimat

**Vietnamin asevoimat** (*Quân Đội Nhân Dân Việt Nam*) koostuvat maavoimista, ilmavoimista, merivoimista ja meripoliisista. Asevoimat on perustettu 22. joulukuuta 1944. Vietnamissa on yleinen asevelvollisuus, ja se on kaksi vuotta, upseereilla kolme. Asevoimien muodollinen komentaja on Vietnamin presidentti.

## Lähteet
Harold G. Bowen

**Harold Gardiner Bowen** (6. marraskuuta 1883 Providence, Rhode Island, Yhdysvallat – 1. elokuuta 1965) oli yhdysvaltalainen amiraali.

Bowen valmistui Yhdysvaltain laivastoakatemiasta vuonna 1905 ja maisteriksi Columbian yliopistosta 1914. Hänet ylennettiin kontra-amiraaliksi heinäkuussa 1938. Bowen johti Yhdysvaltain laivaston tutkimuslaboratoriota 1939–1942 ja toimi laivastoministerin erikoisavustajana 1942–1947. Hänet ylennettiin vara-amiraaliksi heinäkuussa 1946, ja hän jäi eläkkeelle kesäkuussa 1947. Bowen palkittiin palveluksestaan Distinguished Service Medalilla.

Bowen kuoli vuonna 1965, ja hänet on haudattu Arlingtonin sotilashautausmaalle.

## Lähteet
Jalkapallon Mestaruussarjan kausi 1963

**Jalkapallon Mestaruussarjan kausi 1963** oli vuonna 1930 perustetun Mestaruussarjan 32. kausi. Kaudella 1963 Mestaruussarja pelattiin 12 joukkueen kaksinkertaisena sarjana.

Mestaruussarjan ja Suomen mestaruuden voitti Reipas, joka varmisti ensimmäisen mestaruutensa viimeisellä kierroksella 13. lokakuuta, kun se voitti Olli Heinosen, Semi Nuorasen (2) ja Martti Hyvärisen maaleilla MiPK:n 4–0. Viimeisiksi sijoittuneet TPS, TaPa ja VIFK putosivat Suomensarjaan.

Mestaruussarjan maalikuninkuuden kaudella 1963 voitti HIFK:n Juha Lyytikäinen 16 maalilla. Palloliitto valitsi vuoden 1963 jalkapalloilijaksi Mestaruussarjassa pelanneen Reippaan Olli Heinosen. Mestaruussarjan yleisömäärä kaudella 1963 oli yhteensä 343 391 henkeä eli keskimäärin 2 601 katsojaa ottelua kohti. Kauden suurin yleisömäärä nähtiin 28. syyskuuta Olympiastadionilla pelatussa ottelussa HIFK–Reipas, kun ottelua saapui seuraamaan 6 066 katsojaa.

Haka hävisi kaudella 1963–64 Euroopan Cupin karsintakierroksen otteluparinsa luxemburgilaiselle Jeunesse Eschille yhteismaalein 4–5. HPS pelasi kaudella 1963–64 ensimmäisenä suomalaisjoukkueena Cup-voittajien cupissa. Edellisen kauden Suomen Cupin mestari hävisi ensimmäisen kierroksen otteluparinsa tšekkoslovakialaiselle Slovan Bratislavalle yhteismaalein 2–12.

## Joukkueet

Mestaruussarjaan osallistui 12 joukkuetta, joista yhdeksän kaudelta 1962 ja kolme nousijaa kauden 1962 Suomensarjasta. Suomensarjan Länsilohkon voittaja ÅIFK, Itälohkon voittaja KTP ja Pohjoislohkon voittaja VIFK nousivat suoraan. Nousijajoukkueet korvasivat edellisellä kaudella viimeisiksi jääneet VPS:n, HJK:n ja HIK:n.

## Sarjataulukko

Lähde: Jalkapallokirja 1964

**(M)** = Suomen mestari; **(P)** = Putoaja

Huomautukset:
:a. Reipas pääsi kauden 1964–65 Euroopan Cupiin.
:b. Haka pääsi Suomen Cupin 1963 voittajana kauden 1964–65 Cup-voittajien Cupiin.

## Tulokset

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

## Tilastot

### Maalintekijät

Lähde: Jalkapallokirja 1964

### Yleisömäärät

Lähde: Helsingin Sanomat

Huom. Palloliiton vahvistama lopullinen yleisömäärä oli 343 391 katsojaa. Tilastossa seurojen ilmoittamat alustavat yleisömäärät.

## Suomen mestarit

Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006; Helsingin Sanomat

Kauden aikana joukkueessa pelasivat myös #17 Kalevi Rytkönen (mv, 3/0), #7 Keijo Voutilainen (3/0), #14 Kalervo Sutinen (1/0), #15 Samuli Pakarinen (4/0), #16 Pentti Uronen (6/0) ja #18 Unto Nevalainen (1/0).

## Eurocupit

### Euroopan Cup

**Karsintakierros**

----

*Jeunesse Esch voitti yhteismaalein 5–4.*

### Cup-voittajien cup

**1. kierros**

----

*Slovan Bratislava voitti yhteismaalein 12–2.*

## Katso myös

* Suomen Cup 1963

## Lähteet
Boa Vista (Kap Verde)

**Boa Vista** tai **Ilha da Boavista** on itäisin Kap Verden saarista. Se on yksi pohjoisemman Barlaventon saariryhmän kuudesta pääsaaresta.

## Maantiede

Boa Vista on Kap Verden kolmanneksi suurin saari Santo Antãon ja Santiagon saarten jälkeen ja sen pinta-ala on 620 km². Saaren suurin pituus on 31 kilometriä pohjoisesta etelään. Lännestä itään saari on 29 kilometriä pitkä. Saaren etäisyys Afrikan mantereen länsirannikosta on  455 kilometriä.

Boa Vista on yksi tasaisimmista Kap Verden saarista. Saari koostuu sedimenttikivistä ja on profiililtaan litteä. Tasaista pinnanmuotoa rikkovat lähinnä vulkaaniset muodostumat Rabilissa ja Fundo das Figueirasissa. Korkein kohta on Monte Estância, jonka huippu Pico d’Estancia on 387 metriä merenpinnan tason yläpuolella. Saaren muita vuoria ovat muun muassa Santo António ja Monte Negro (”musta vuori”).

Saarella on hiekkarantoja yhteensä 55 kilometrin pituudelta.

Boa Vistan suurin väestökeskittymä on Sal Rei.

Asutuksia:

## Kasvillisuus

Saaren tyypilliseen puustoon kuuluvat taatelipalmut (*Phoenix*), jotka muodostavat melko laajojakin keidasmaisia alueita. Saarella kasvaa myös muun muassa kookospalmuja ja pieniä apinanleipäpuita.

## Saaren nimi

Aiemmin saaren nimi oli Ilha de S. Cristóvão. Joskus siitä puhuttiin myös nimillä Ilha das Dunas, viitaten saaren hiekkadyyneihin, tai Ilha da Morna. Saaren nykyisen nimen kerrotaan olevan lähtöisin muinoin Afrikan rannikon tuntumasta eksyneen laivan miehistöltä. Laivan ollessa keskellä myrskyä oli märssykorissa ollut merimies nähnyt saaren, jolloin tämä oli huutanut muulle miehistölle: ”Boa vista!” (suomeksi jotakuinkin ”Hyvä näkymä!”). Huudahdus erosi perinteisestä, sillä tavallisesti tilanteessa oli tapana huutaa: ”Maata näkyvissä!” Tapauksesta lähtien saaren nimeksi on vakiintunut Boa Vista.

## Henkilöitä
* Aristides Pereira, Kap Verden ensimmäinen presidentti
* Germano Almeida, kapverdeläinen kirjailija

## Lähteet

## Aiheesta muualla

* Turism website, Boavista Official
Luode (Kuru)

**Luode** on kylä Kurussa eli nykyisessä Ylöjärven kaupungissa. Luode sijaitsee 15 km Kirkonkylästä länteen Kuru−Parkano-maantien varressa. Kylässä on mm. autokorjaamo, metallifirma, viherrakennusliike sekä hevostallitoiminta.
Runar Engblom

**Helge Runar Engblom** (1908–1965) oli suomalainen muotoilija ja sisustusarkkitehti.

Engblom opiskeli vuosina 1925–1929 Taideteollisessa keskuskoulussa huonekalujen suunnittelua ja vuosina 1933–1936 Suomen Taideyhdistyksen piirustuskoulussa maalausta. Visuaalisiin taiteisiin painottuneiden opintojensa ohessa Engblom opiskeli kuitenkin myös pianonsoittoa Helsingin konservatoriossa. Vuonna 1936 Engblom jätti opinnot Ateneumin taidemaalariluokalla ja vuokrasi opiskelutovereidensa Tove Janssonin, Christian Sibeliuksen ja Unto Virtasen kanssa yhteisen ateljeetilan Helsingin Ullanlinnasta. Engblom toimi 1930-luvulla huonekalujen freelance-suunnittelijana muun muassa Asko Oy:lle ja Oy Boman Ab:lle. Toisen maailmansodan jälkeen hän teki suunnittelutyötä myös tukholmalaiselle Svenska Hantverksföreningenille.

Oman taiteellisen työnsä ohessa Engblom toimi opettajana 1930-luvulta lähtien. Hän oli Taideteollisen keskuskoulun sommittelun, ornamentti- ja vapaan käden piirustuksen tuntiopettajana vuosina 1935–1951 sekä sisustusosaston ensimmäinen lehtori vuosina 1951–1964, opetusalanaan sommittelupiirustus. Engblom sai oppilailtaan lempinimen *Skåpe*. Muutaman vuoden ajan Engblom opetti myös Teknillisessä korkeakoulussa tuleville arkkitehdeille huonekalusuunnittelua.

Engblom suunnitteli huonekaluja ja sisustusta moniin Helsingin julkisiin rakennuksiin. Helsingin yliopistossa hänen työnsä näkyi muun muassa Metsätalon kirjaston sisustuksessa ja yliopiston hallintorakennuksen eri tilojen huonekaluissa. Hän oli myös vuonna 1938 valmistuneen Helsingin Pääpostitalon sisustaja. Ravintola Tullinpuomin sisustus ja Hotelli Vaakunan huonekalut olivat 1940-luvulla Engblomin käsialaa. Myöhemmin 1950-luvulla Engblom suuntautui yhä enemmän myös muiden käyttöesineiden muotoiluun. Hän suunnitteli muun muassa lasiesineitä Riihimäen, Karhulan ja Kumelan lasitehtaille sekä kirkkohopeita ja -tekstiilejä useille seurakunnille.

Engblom palkittiin Pro Finlandia -mitalilla vuonna 1958.

Vuonna 1964 Engblom jäi Taideteollisen oppilaitoksen lehtorin virastaan sairauseläkkeelle, ja hän kuoli jo seuraavana vuonna. Laaja Engblomin työtä käsittelevä muistonäyttely järjestettiin Amos Andersonin taidemuseossa marras–joulukuussa 1967. Vaikka Engblomin aikana modernismin virtaukset vaikuttivat voimakkaasti kaikkiin taiteisiin ja muotoilu joutui yhä laajemmin sopeutumaan massatuotannon ehtoihin, Engblomin taiteellista tuotantoa leimasivat edelleen perinteet ja käsityö.

## Lähteet
* Runar Engblom (1908–1965) (Design Forum Finland) 
* 
* Kirjailijakierroksella Helsingissä 

### Viitteet
Juttila

**Juttila** on yksi entisen Tuuloksen kunnan kylistä Hämeenlinnan kaupungissa. Kylä sijaitsee Pyhäjärven ja Leheejärven välisellä kannaksella. Kylän keskus sijaitsee Leheejärven ja Pyhäjärven välissä, mutta kylä jatkuu pitkälle länteen Kopsjoen taakse. Kylässä on rautakautinen linnavuori nimeltään Laurinkallio. Kylän maisemaa hallitsevat havumetsien reunustamat pellot. Kylässä ei ole julkisia palveluja.

Juttilaan perustettiin kansakoulu 1904, ja sen 50-vuotisjuhlien yhteydessä 1954 vihittiin käyttöön uusi koulurakennus. Koulu on lakkautettu.

## Lähteet
Laurinkallio

**Laurinkallio** eli **Ristinaron kallio** eli **Pahasen rata** on Kanta-Hämeessä Hämeenlinnan Tuuloksen Juttilan kylässä sijaitseva linnavuori.

## Laurinkallio

Laurinkallion on kallioinen mäki, joka sijaitsee Pyhäjärven kaakkoisrannassa noin 2,5 kilometriä Tuuloksen kirkosta luoteeseen. Mäki on luode-kaakko-suuntainen mäki, joka kohoaa yli 40 metriä Pyhäjärven pintaa korkeammalle. Mäen rinteet ovat jyrkät muissa ilmansuunnissa paitsi luoteessa. Osa rinteistä rajautuvat jyrkänteisiin. Luoteisrinteissä sijaitsevatkin puolustusvarustuksien jäänteet, jotka muodostavat sammaloituneen kivivallin. Valli on paikoin hajonnut ja siinä on aukko, jota arvellaan linnan portiksi. Valli ja jyrkänteet rajaavat sisälleensä 300×150 metriä suuren linna-alueen. Linna-alueelta on löydetty kiviröykkiöitä, jotka voivat olla kiukaiden pohjia.

## Tutkimuksia
Laurinkalliolla ei ole suoritettu arkeologisia kaivauksia, mutta sitä on tutkittu pintapuolisesti vuosina 1886 (Hjalmar Appelgren), 1897 (Axel Olai Heikel), 1924 (Julius Ailio ja Sakari Pälsi), 1935 (Jouko Voionmaa) ja 1983 (Jyri Saukkonen).

## Historiaa
Linnavuorella oli 1890-luvun alussa nähtävillä runsaasti sisä- ja ulkovarustusten jäänteitä, mutta jo tuolloin kahden metrin levyisten vallien kerrotaan olleen pahasti hävitetyt. Linnamäestä noin 300 metriä lounaaseen on mahdollinen rautakautinen kalmisto. Laurinkallio on osa merkittävää Tuuloksen alueen rautakautisen ja historiallisen ajan keskittymää.

Rantahiekasta on löydetty mm. keihäänkärkiä, miekkoja, kirveitä ja luita, kun vesi on ollut poikkeuksellisen alhaalla. Osan näistä esineistä kerrotaan löytyneen lähellä sijainneesta Karhunpäänmäestä, jonka tarkkaa sijaintia ei tunneta.

Linnavuoren juurelta on tehty runsaasti aselöytöjä, joiden on tulkittu olevan peräisin paikalla käydystä taistelusta. Tähän viittaa se, että paikalta ei ole löytynyt kalmistoa ja taipuneita keihäänkärkiä sekä katkennut miekka on löydetty kohtuullisen läheltä maan pintaa.

## Hoito ja opastus
Laurinkallio on valtakunnallisesti arvokas muinaisjäännös ja se on maisemallisesti Tuuloksen näyttävimpiä kohteita. Laurinkallion hoitosuunnitelman laati Olli Soininen vuonna 2004. Hoidon tarkoituksena on avata puustoa ja raivata pensaikkoja niin, että linnavuoren rakenteet tulevat näkyviin. Ympäristöä raivataan niin, että näkymät Suolijärvelle, Pyhäjärvelle ja Tuuloksen kirkolle aukeavat. Lopullinen tavoite on tehdä kohteesta nähtävyys- ja opetuskohde. Tuulos-seura on pystyttänyt opsteet Luopioistentien (yhdystie 3222) ja Kettulantien varteen. Seura rakensi Kallioniementien varteen parkkialueen, josta kalliolle nousevalle polulle tehtiin pitkospuut.

## Kasvillisuus
Laurinkallio on pohjoisrinteen 31 metsälehmuksesta koostuva ja etelärinteessä 15 runkomaisen metsälehmuksen muodostama luonnonsuojelulain ja metsälain mukainen jyrkänteenaluslehto. Siellä viihtyvät myös pähkinäpensas. Mäen laella on myös ketolaikkuja.

## Katso myös
Kylän lähiympäristössä sijaitsevat myös Kyläkallio, Ryömänlinnan, Kestinpäänkallion ja Kitaruvenlinnan muinaislinnat.

## Lähteet

## Aiheesta muualla
* Geocaching: Laurinkallio
* Juha Sinivaara: Karttapiirros linnavuoresta
Pierogi

**Pierogi** on yleisnimitys itäeurooppalaisille keitinpiiraille. Keitetyt tai paistetut pierogit voidaan täyttää useilla eri raaka-aineilla, jotka voivat olla niin makeita kuin suolaisiakin.

Pierogin nimi on puolalainen. Muualla Itä-Euroopasta siitä käytetään useita eri nimiä. Pierogin tarkkaa alkuperää ei tunneta ja sen synnystä on useampia erilaisia tarinoita. Yhden tarinan mukaan Marco Polo toi sen mukanaan Kiinasta. Puolassa pierogi on liitetty myös Pyhän Hyasintin tarinaan ja mongolien sotaretkiin alueelle. Puolassa sen resepti mainitaan maan ensimmäisessä keittokirjassa *Compendium Ferculorum, albo Zebranie potraw* vuodelta 1682. Stanisław Czernieckin kirjoittaman kirjan reseptissä piiras täytettiin vasikanmunuaisella. Täytteenä yleistyivät myös yläluokan käyttämät kalliit raaka-aineet, kuten hedelmät, sokeri ja Aasiasta tuodut mausteet, sekä köyhemmän väestön tavallisemmat raaka-aineet, kuten suurimot. Maahanmuuttajien mukana pierogi vietiin myös Yhdysvaltoihin ja Kanadaan.

Pierogi voidaan valmistaa keittämällä suolavedessä, paistamalla tai uppopaistamalla. Täytteinä käytetään nykyisin useita eri raaka-aineita. Yksi tunnetuimmista pierogityypeistä on *pierogi ruskie*, jonka täytteenä käytetään perunaa ja rahkaa. Suosituimpia lihatäytteitä ovat esimerkiksi sika, nauta ja kana. Joskus voidaan käyttää harvinaisempia lihoja, kuten karitsaa ja ankkaa. Makeita pierogeja syödään etenkin kesäisin. Pierogit valmistettiin perinteisesti kotona. Valmistus liittyi tavallisesti juhlallisuuksiin, sillä niiden valmistaminen on varsin työlästä. Pierogi on tyypillinen esimerkiksi joulupöydissä. Nykyisin pierogeja saa myös pakasteena ja kahviloista.

## Lähteet

## Aiheesta muualla